15. 11. 86 Nr. L 320/21 De Europæiske Fællesskabers Tidende KOMMISSIONENS FORORDNING (EØF) Nr. 3486/36 af 14. november 1986 om overgangsbestemmelser vedrørende priskontrolordningen i Spanien for visse produkter fra fedtstofsektoren KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til akten vedrørende Spaniens og Portu- gals tiltrædelse, særlig artikel 90, og ud fra følgende betragtninger : Anvendelsen fra den 1. november 1986 af den afgift, der er omhandlet i artikel 14 i Kommissionens forordning (EØF) nr. 1183/86 af 21. april 1986 om gennemførelses- bestemmelserne for kontrolordningen vedrørende de mængder af visse produkter inden for fedtstofsektoren, der overgår til frit forbrug i Spanien, og priserne på disse (1), senest ændret ved forordning (EØF) nr. 3329/ 86 ?), indebærer, at den eksisterende kontrolordning i Spanien, som udøves af et særligt statsorgan, pludseligt forsvinder ; dette vil medføre betydelige administrative vanskeligheder ; af administrative hensyn bør den natio- nale ordning, der fandtes inden tiltrædelsen, derfor forlænges for den strengt nødvendige periode ; den i artike] 14 i forordning (EØF) nr. 1183/86 omhandlede afgift bør dog straks finde anvendelse ; følgelig bør denne afgift anvendes i forbindelse med udligningen af de spanske priser i forhold til priserne på indførte produkter ; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Fedtstoffer — UDSTEDT FØLGENDE FORORDNING : Artikel 1 1. Spanien bemyndiges til indtil den 31. december 1986 at anvende den priskontrolordning, der gjaldt inden tiltrædelsen, jf. dog stk. 3. 2. I forbindelse med prisudligningen anvendes den i artikel 14 i forordning (EØF) nr. 1183/86 omhandlede afgift dog. 3. Såfremt Spanien inden den 31. december 1986 bliver i stand til at ophæve den eksisterende nationale ordning, skal Kommissionens straks underrettes herom. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra den 1. november 1986. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 14. November 1986. ()) EFT nr. L 107 af 24. 4. 1986, s. 17. () EFT nr. L 306 af 11. 1. 1986, s. 33. På Kommissionens vegne Frans ANDRIESSEN Næstformand